Diari Oficial de la Generalitat Valenciana


Sumari del DOGV 5275, del 07-06-2006 (2006/5665)

ACORD de la Comissió Territorial d'Urbanisme, d'11 d'abril de 2006, relatiu a la correcció d'un error material en el quadre de superfícies de la memòria del Pla general de Benijófar.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5275

Data del DOGV
:   07-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5665


Data del document
:   11-04-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Benijófar
    * pla d'urbanisme

ACORD de la Comissió Territorial d'Urbanisme, d'11 d'abril de 2006, relatiu a la correcció d'un error material en el quadre de superfícies de la memòria del Pla general de Benijófar. [2006/X5665]  
Vist l'expedient de referència i basant-se en els següents antecedents i consideracions,  
Antecedents  
Primer. La correcció d'error es va aprovar, mitjançant un acord de l'Ajuntament en ple en la sessió celebrada el dia 29 de desembre de 2005.  
Segon. La documentació està integrada per un certificat del secretari de l'Ajuntament de Benijófar que recull el contingut de l'acord de l'Ajuntament en ple de data 29 de desembre de 2005, així com del text rectificat del quadre de superfícies de la memòria justificativa del Pla general.  
Tercer. L'objecte de l'expedient és la modificació d'un error detectat en el quadre de superfícies de la memòria justificativa del Pla general. En la columna relativa al nombre d'habitatges corresponent a cada un dels sectors del sòl urbanitzable, apareixen dades no concordants amb les que consten en les fitxes de planejament de cada un d'aquests.  
S'aporta la nova redacció de l'esmentat quadre, de la qual es desprén que el nombre màxim d'habitatges previst en sòl urbanitzable ascendix a 2.342, en compte dels 2.234 que consten en el document vigent.  
Es justifica que el càlcul de reserves de parc públic necessari per a cobrir els requeriments de l'article 17 de la Llei 6/1994, reguladora de l'activitat urbanística, es va realitzar amb el nombre d'habitatges que consta en les fitxes de planejament, per la qual cosa la correcció d'error no afecta el compliment d'estàndards.  
Consideracions tecnicojurídiques  
Primera. La tramitació ha sigut conforme al que establix l'article 105.2 de la Llei 30/1992, de 26 de novembre, de règim jurídic de les administracions públiques i del procediment administratiu comú.   
Segona. La documentació s'estima completa, segons les característiques del municipi i de l'objecte de la modificació, als efectes del compliment de l'article 27 de la LRAU.   
Tercera. Les determinacions contingudes en el present expedient poden considerar-se correctes, des del punt de vista de les exigències de política urbanística i territorial de la Generalitat, tal com recull l'article 40 de la LRAU.  
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i de pertinent aplicació, la Comissió Territorial d'Urbanisme,  
Acorda:  
1r) Aprovar definitivament la correcció d'error material en el quadre de superfícies del Pla general de Benijófar.  
2n) Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Tot això sense perjudici que puga exercir qualsevol altre recurs o acció que estime oportú.  
Alacant, 11 d'abril de 2006.. El director territorial: Ramón Rizo Aldeguer.